Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Süüria väitel peatati Iisraeli rakett,
mis olevat püüdnud tabada Iraaniga seotud objekti.
Kaks 14-aastast palestiinlast pussitasid eile Iisraeli politseinikku
Templimäe läänepoolse Chain värava juures.
Politseinik sai kergeid vigastusi.
Iisrael teatas, et ei luba riiki kaht USA Kongressi liiget
Ilhan Omari ja Rashida Tlaibi Demokraatide parteist,
kes on toetanud aktiivselt BDS-liikumist juudiriigi vastu.
Süüria armeeallika kinnitusel tungis Põhja-Liibanonist riigi õhuruumi rakett,
mis Süüria õhutõrjepatareil peatada õnnestus.
Süüria uudisteagentuuri SANA tsiteeritud allika teatel
näitasid raketi trajektoori andmed,
et eeldatav sihtmärk asus Hama kubermangu Masyafi regioonis,
kus asuvat rohkesti Iraani armee rajatisi,
mida Iisrael tihti pommitab.
Süüria armeeallikas viitas Iisraeli vastutusele, väites,
et tihti toimuvad USA ja Iisraeli rünnakud samal ajal,
kui Damaskus teeb edusamme terrorirühmituste vastu.
IDF pressiesindus ei kommenteeri välisraporteid oma tegevuse kohta,
kuid üks Iisraeli kaitseametnik lükkas ümber Süüria väited
seoste kohta Jeruusalemma tegevuses
Iraani baaside rajamise ärahoidmiseks Süürias ja mujal.
Anonüümseks jääda soovinud ametnik ei soovinud rääkida eilsest rünnakust,
kuid väitis, et Süüria režiim on tuttav Iisraeli sõjalise paremusega,
mis võimaldab hävitada kõiki objekte kohe,
kui need juudiriigile ohtu kujutavad.
Londonis baseeruv Süüria Inimõiguste Vaatlusühendus
väitis eilseid sündmusi oletatavaks Iisraeli rünnakuks.
Kuigi raporteeriti, et rakett tabati Masyafi linna lähedal,
ei teatatud inimohvritest.
Jeruusalemmas pussitasid kaks 14-aastast palestiinlast eile
Templimäe Chain värava juures Iisraeli politseinikku,
kes sai kergemaid vigastusi.
Alaliselt väravas paiknevad politseijõud avasid koheselt tule,
mille käigus üks ründaja hukkus ja teine sai vigastada.
Politsei esinduse avalduse teatel olid ründajad alaealised
ja veel üks sündmuspaiga lähedal viibinud isik sai jalga vigastada
ning toimetati haiglasse.
Sha'arei Tzedeki haigla teatel
leiti politseiniku rindkerelt mitu pussitamishaava.
Ka tõsiselt viga saanud palestiinlasest ründaja viibib ravil Iisraeli haiglas.
Iisrael teatas, et ei luba riiki kaht USA Kongressi liiget -
demokraate Ilhan Omari ja Rashida Tlaibi,
kes toetavad aktiivselt Iisraeli-vastast
boikoti-, divesteerimis- ja sanktsiooniliikumist BDS.
Vaatamata Iisraeli ametnike algsetele vihjetele,
et moslemiusulised kongressiliikmed lubatakse riiki,
mõtles Jeruusalemm ümber, kui oli läbi vaadanud nende reisikava,
mis muuhulgas kandis nime "Reis Palestiinasse", mitte Iisraeli.
Iisraeli siseminister Aryeh Deri teatas avalduses, et otsus tehti
koostöös peaminister Netanyahu, välisminister Yisrael Katzi
ja sisejulgeolekuministri Gilad Erdaniga.
Ta selgitas, et kuigi Iisrael austab Ameerika Kongressi
seoses kahe riigi lähedase liiduga, oleks mõleldamatu lubada riiki neid,
kes püüavad Iisraeli kahjustada, kasvõi kritiseerimise kaudu.
Deri rõhutas siiski, et Palestiina päritolu kongressiliige Tlaib
lubataks Iisraeli humanitaarviisaga, kui ta soovib külastada perekonda
ega kasuta oma visiiti kihutustööks Iisraeli vastu.
Siseministeeriumi ametnik ütles TV7-le,
et kuigi Iisraeli meelemuutus paistab johtuvat
USA presidendi märkusest Twitteris, et antud naised vihkavat Iisraeli,
ja juudiriik näitaks nõrkust, kui nad riiki lubaks,
tehti otsus pärast põhjalikke kaalutlusi
seoses nende hääleka toetusega Iisraeli-vastasele tegevusele,
sh BDS-liikumisele, mis ministeeriumi otsusele legaalse aluse andis.
Peaminister Netanyahu selgitas, et kuigi ükski riik maailmas
ei respekteeri Ameerikat ja USA Kongressi rohkem kui Iisrael,
siis seadusandjad Tlaib ja Omar mitte ainult ei kritiseeri juudiriiki,
vaid edendavad USA Kongressis aktiivselt
boikoteerivat seadusandlust Iisraeli vastu. Netanyahu rõhutas,
et vaba ja elujõulise demokraatiana on Iisrael avatud kriitikale,
välja arvatud ühel juhul: Iisraeli seadus keelab sissepääsu riiki neil,
kes õhutavad ja töötavad boikottide kehtestamiseks Iisraelile,
nagu teevad ka teised riigid,
kes ei luba sisse neid, kes riiki kahjustada tahavad.
Samuti mainis peaminister, et USA ei lasknud sarnastel kaalutlustel riiki
üht Iisraeli parlamendiliiget ja teisigi maailma prominente.
Lisaks mainitud põhjustele Jeruusalemma otsuse taga
tõi Netanyahu välja ka fakti,
et Omari ja Tlaibi visiiti rahastanud ühendus Miftah toetab BDS-i,
mille liikmete seas on neid,
kes kutsuvad terrorismile Iisraeli vastu.
Kuigi mõlemad naised kuuluvad Demokraatide parteisse,
eitas Netanyahu süüdistusi otsuse poliitilise kallutatuse kohta.
Ta viitas faktile, et nädala eest
tervitas Iisrael ca 70 demokraadi ja vabariiklase visiiti Kongressist,
kes kõik avaldasid Iisraelile toetust.
Sama võis näha ka ca kuu aja eest toimunud hääletusel BDS-i vastu.
Morristownis, New Jerseys, kiitis USA president Trump Iisraeli otsust
ja süüdistas kaht kongressiliiget juudi- ja Iisraeli-vastases meelsuses.
Olen seotud vaid nii palju,
et nad on väga juudi- ja Iisraeli-vastased.
Arvan, et nad on väga inetud asjades, mida nad öelnud on.
See pole vaid ühekordne juhtum.
Nende sõnavõtud Iisraeli ja juutide kohta on kohutavad
ja neist on saanud demokraatide lipulaev.
Nii et tegin väga jõulise avalduse.
Arvan, et nende keelekasutuse valguses,
kui mina midagi sellist ütleksin, oleks see kohutav.
See oleks kohutav kuu.
Omari ja Tlaibi avaldused on olnud väga inetud.
Ma ei suuda kujutleda, miks peaks Iisrael nad sisse laskma.
Vastuseks nimetas Omar Iisraeli otsust
solvanguks demokraatlikele väärtustele,
viidates irooniale, et sellise otsuse tegi Lähis-Ida ainus demokraatia.
Lisaks ei pidanud ta seda üllatuseks,
kuna Netanyahu osutavat pidevalt vastupanu rahukatsetele
ja piiravat palestiinlaste liikumisvabadust.
Brittide Gibraltari saarel teatas minister Fabian Picardo,
et Iraani kinnitused on eemaldanud kõik mõistlikud alused
Iraani naftatankri kinnipidamiseks.
Tankri vabastamine lükkus aga edasi USA uue juriidilise käigu tõttu.
Iraani laeva saatus on seni lahtine.
USA Välisministeeriumi avalduse teatel kahtlustatakse Grace 1
abis Iraani Revolutsioonikaartile nafta vedamisel Iraanist Süüriasse,
mis võib tähendada tõsiseid tagajärgi kõigile laevaga seotud isikutele.
Kuigi laeva kinnipidamiseks esitati legaalsed põhjused,
ei täpsustatud võimalikke meetmeid,
mis võivad järgneda selle vabastamisele.
Avaldus rõhutas siiski, et USA kasutab jätkuvalt kõiki meetmeid,
et võtta Iraanilt ja selle agentidelt
kõik vahendid pahatahtlikuks ja destabiliseerivaks tegevuseks
Süürias ja mujal.
See tähendavat USA sanktsioonide täit jõustamist Iraani ja IRGC vastu.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Shabbat Shalom! Esmaspäevani!
Tõlge: Monika Jaaguri